16. ΤΟΥΡΙΣΤΙΚΗ ΑΣΤΥΝΟΜ. ΔΙΑΤΑΞΙΣ υπ’ αριθ. 2 της 10 Νοεμ. 1978/5 Μαΐου 1979 (ΦΕΚ Β΄ 426) Περί μέτρων τάξεως και ευκοσμίας εις τους Αρχαιολογικούς χώρους, ιστορικούς τόπους κλπ. Εν Αθήναις σήμερον την 10ην του μηνός Νοεμβρίου του  έτους 1978, ημέραν της εβδομάδος Παρασκευήν, ημείς ο Διευθυντής της Αστυνομίας Αθηνών Κων/νος Δημ. Λεμονής, Γενικός Αστυνομικός Δ/ντής, αποσκοπούντες εις την εξασφάλισιν της τάξεως και ευκοσμίας εις τους Αρχαιολογικούς χώρους, ιστορικούς τόπους κ.λ.π. της περιφερείας ημών και έχοντες υπ’ όψιν: 1.Τας διατάξεις των άρθρ. 2, 167 και 168 του Β.Δ. της 31.12.1957/20.1.1958 «περί κωδικοποιήσεως διατάξεων αφορωσών το Σώμα της Αστυνομίας Πόλεων». 2.Τας διατάξεις του άρθρ. 28 του Β.Δ. 2510/4.11.1958 «περί Κανονισμού του Αστυνομικού Σώματος». 3.Τας διατάξεις του άρθρ. 4 του Α.Ν. 297 της 17/22.2.1968 «περί καταργήσεως της παρά τω Ελληνικώ Οργανισμώ Τουρισμού Δ/νσεως Τουριστικής Αστυνομίας και συστάσεως Δ/νσεων Τουριστικής Αστυνομίας παρά τοις Αρχηγείοις Χωροφυλακής και Αστυνομίας Πόλεων». 4.Την σύμφωνον γνώμην του Ελληνικού Οργανισμού Τουρισμού, καθορίζομεν: (Αντί για τη σελ. 926,03(α) Σελ. 926,03(β) Τεύχος Θ22-Σελ. 103 Γενικά περί Μουσείων 31.Μ.α.10-16 100 Άρθρ.1.-Οι επισκέπται Μουσείων, Αρχαιολογικών χώρων, Βυζαντινών Μνημείων ή ιστορικών τόπων και Μνημείων καθοριζομένων ως τοιούτων υπό του Υπουργείου Πολιτισμού και Επιστημών, οφείλουν να συμπεριφέρωνται μετά της προσηκούσης προς το περιβάλλον κοσμιότητος, απαγορευομένων των φωνασκιών, των ασμάτων, της χρήσεως ραδιοφώνων, κασσετοφώνων ή μουσικών οργάνων, της λήψεως γεύματος, της κατακλίσεως επί του εδάφους ως και πάσης άλλης πράξεως ή παραλείψεως δυναμένης να διαταράξη την ησυχίαν ή να προσβάλη την ευταξίαν εντός των χώρων τούτων. Άρθρ.2.-Απαγορεύεται η είσοδος εντός των ανωτέρω χώρων και τόπων ατόμων διατελούντων εν μέθη, όντων υπό την επήρειαν ναρκωτικών ουσιών ή προδήλως διατελούντων εις τοιαύτην ψυχικήν κατάστασιν, ώστε να υφίσταται βάσιμος υπόνοια ότι δυνατόν να προξενήσωσι βλάβας εις τους ως άνω χώρους ή να διαταράξωσι την εν αυτοίς ησυχίαν και τάξιν. Άρθρ.3.-Απαγορεύεται η απόρριψις οιουδήποτε αντικειμένου, ως και πάσα πράξις συντελούσα οπωσδήποτε εις την ρύπανσιν των χώρων τούτων. Άρθρ.4.-Απαγορεύεται η είσοδος και η βοσκή εντός των ανωτέρω χώρων οιωνδήποτε ζώων. Άρθρ.5.-Οι παραβάται της παρούσης, ης η ισχύς άρχεται από της δημοσιεύσεώς της εις την Εφημερίδα της Κυβερνήσεως, η δε εκτέλεσις ανατίθεται εις τους αστυνομικούς υπαλλήλους, διώκονται και τιμωρούνται κατά τας διατάξεις του άρθρ. 459 του Ποινικού Κώδικος, εφ’ όσον εξ ετέρας διατάξεις δεν τιμωρούνται βαρύτερον. 